**Маликова 8 класс**

-Ассаламу г1алайкум, хириял ц1алдохъаби, муг1алимзаби!

Лъик1 щварал маг1арулал

Авар мац1алъул гъасде

Умумузул г1адатги

Г1амалги чорхолъ бугел.

Баркула нужеда «Рахьдал мац1алъул къо». Щибаб соналъ, къоло цоабилеб февралалда т1олабго дунялалъул халкъаз к1одо гьабула гьаб жакъасеб байрам.

Кьейги киназего чорхое сахлъи, талих, рохел ва халатаб г1умру.

Хириял ц1алдохъаби, ц1уне нилъерго рахьдал мац1!

 К1алъай, гаргаде гьеб мац1алда, гьеб берцинаб нилъее аллагьас кьураб мац1алда раг1изабе цоцазде роххел. Мац1 гьеч1они, гьеч1о миллат!

**Ибрагимова 8 класс**

Хириял авар мац1алъул, авар миллаталъул муг1алимзаби, ц1алдохъаби!

Рак1-рак1алъ баркула нужеда халкъазда гьоркьосеб рахьдал мац1алъул Къо!

Щибаб къоялъ ч1ваги нужер г1ундузда берцинаб, х1еренаб, х1алимаб маг1арул калам.

  Мац1алда бараб буго миллаталъул къисмат. Мац1 гьеч1ищ – гьеч1о миллатги.

 Щалха нилъ мац1 гьеч1они? Мац1алда цадахъ тарихги, адабиятги, маданиятги билараб ц1ар гьеч1еб къавм. Цебе ч1езабизецин х1инкъилеб г1адаб х1акъикъат буго гьеб.

 Баркула халкъазда гьоркьосеб рахьдал мац1алъул къо! Рохел т1аса унгеги!

 Маг1арул гъасда ц1а свине биччаге,

Маг1арул рек1елъ ях1 къине биччаге,

Маг1арул рокъоб мац1 к1очене тоге,

 Гьебмехалъ рук1ина нилъ маг1арулал!

**Маликова 8 класс**

Маг1арулазулги Дагъистаналъулги талих1 буго Расул Х1амзатов, Фазу Г1алиева, Инхоса Г1алих1ажияв, Ц1адаса Х1амзат, Муса Мух1амадов г1адал хъвадарухъабиги, шаг1ирзабиги дунялалда т1ад рахъин. Гьел ккола унго-унгоял маг1арул мац1ги, ц1арги, ц1ваги ц1унарал раг1ул устарзаби.

Дие кинидахъ кеч1 ах1ана муг1руз

Маг1арул мац1алда маг1арул росулъ.

Босана дица гьеб дидаго цадахъ

Дунялалъул нухал рахунеб мехалъ.

Гьаниб щибаб росулъ, росабийищ гьал-

Хасаб г1адат буго, хасаб мац1 буго.

Гъунибги, Хунзахъги, Г1андибги, Ч1охъги,

Г1аламат, жидерго бакъан – кеч1 буго.

**Ибрагимова 8 класс**

Т1олабго Дагъистаналъулго г1адин, маг1арулазулги буго бечедаб тарих.

Маг1арулазул ч1ух1и - Шамил имам. Шамилил бет1ерлъиялда гъоркь къоло щуго соналъ рагъана нилъер умумул пачаясул аскаразде данде.

Т1ок1аб жо к1варич1о, Ах1улгох1алда

Имам Шамил щиван ц1ехе цо нухалъ.

Цинги бокьанани, хвалчада гьикъе

Хъах1аб чалма ккурав чиясул хабар… Р.Х1.

**Маликова 8 класс**

Дица гьари бала гьал г1олилазде:

Рахьдал мац1ги бичун миллат хисуге!

Дица гьари бала г1олил ясазде,

Эбелалъул адаб хвезе тогейин.

Дица ах1и бала гьал наслабазде,

Г1агараб ракьалъул г1адат тогеян.

Дица ах1и бала т1аде г1олезде,

Т1огьолъго, г1идрадулъ г1умру ц1унеян

**Ибрагимова 8 класс**

Биччай маг1арул мац1 маг1арул гъасда

Кидаго гвангъараб бакълъун бук1ине,

Биччай маг1арул мац1 маг1арул гъасда

Беролеб даруяб иццлъун бук1ине.

Рач1а, маг1арулал, маг1арул мац1алъ

Гьуинаб берцинаб калам гьабизе,

Рач1а, маг1арулал, маг1арул гъасда

Нилъерго миллатги мац1ги ц1унизе

 **21 февраль 2022 сон**

**БАРКАЛАЯЛЪУЛ КАГЪАТ**

|  |
| --- |
| **5 класс** |
| 1 | Нухбегов Рамазан |  |
| 2 | Расулова Хадижат |  |
| 3 | Магомедова Рабия |  |
| 4 | Хизриева Фарида |  |
|  |  |  |
| **6 класс** |
| 1 | Нухбегов Кабула |  |
| 2 | Алмасханова Мадина |  |
| 3 | Абубакарова Танзила |  |
| 4 | Кутбудинов Умар |  |
| 5  | Магомедова Марьям |  |
|  |  |  |
|  |  |  |
| **7 класс** |
| 1 | Магомедова Патимат |  |
| 2 | Муртазалиева Савда |  |
| 3 | Магомедгазов Асланбег |  |
| 4 | Магомедов Мурад |  |
|  |  |  |
| **8 класс** |
| 1 | Ибрагимова Зубейдат |  |
| 2 | Маликова Малика |  |
| 3 | Басиров Абдулатип |  |
|  |  |  |
| **9 класс** |
| 1 | Магомедова Марьям |  |
| 2 | Магомедова Асият |  |
| 3 | Басирова Аминат |  |